สวัสดีค่ะคืออายุ15ยังไม่เป็นเมนส์ แต่มีตกขาวสีน้ำตาล มีลิ่มเลือดออกมาด้วยเป็นประมาณ6วัน จากนั้นก็ปกติดีค่ะ แต่มีคราบสีเหลืองติดที่กางเกงชั้นใน บางที่ก็ตกขาวสีใส และบางครั้งมีอาการเจ็บที่มดลูกแบบตึงๆแน่นๆ เวลามีอารมณ์ทางเพศ แต่ยังไม่เคยมีเพศสัมพันธ์นะคะ คือเรากลัวว่าจะเป็นมะเร็งปากมดลูกรึป่าว
สวัสดีค่ะ การมีตกขาวสีน้ำตาลและลิ่มเลือดออกมา 6 วัน น่าจะเป็นประจำเดือนที่เพิ่งเริ่มจะมาได้ค่ะ ส่วนคราบสีเหลืองที่ติดกางเกงใน ก็น่าจะเป็นตกขาว ซึ่งหากไม่มีแสบหรือคันช่องคลอด ไม่มีกลิ่นเหม็นที่ผิดปกติ ก็ถือเป็นตกขาวที่ปกติดีค่ะแนะนำควรลองสังเกตต่อไปก่อน ว่าในเดือนต่อๆ ไป จะมีเลือดออกมาอีกหรือไม่ หากมีเลือดออกมาทุกๆ 21-45 วัน ก็ถือเป็นเลือดประจำเดือนที่ปกติดีค่ะแต่หากหลังจากนี้ ไม่มีประจำเดือนมาอีกเลย แนะนำควรไปพบแพทย์เพื่อตรวจหาสาเหตุค่ะสำหรับมะเร็งปากมดลูกนั้น จะเกิดจากการติดเชื้อ HPV (human papilloma virus) ซึ่งจะติดต่อจากการมีเพศสัมพันธ์ ดังนั้น หากไม่เคยมีเพศสัมพันธ์ ก็จะไม่เป็นมะเร็งปากมดลูกค่ะ นอกจากนี้ มะเร็งปากมดลูกนั้น แทบไม่พบในคนอายุ 15 ปีค่ะ ดังนั้น อาการเจ็บที่มดลูกเวลาที่มีอารมณ์ทางเพศ หากไม่ได้ปวดรุนแรง ก็ไม่ได้ถือว่าผิดปกติอะไร โดยอาจเกิดจากมดลูกเกิดการบีบตัวจากการมีอารมณ์ทางเพศค่ะ